કોઈક બાજુમાં છે એવો ભાસ થયો. પણ તે આભાસ માત્ર. આજુબાજુ જોયું, પણ કોઈ નહોતું. એ તો હૉસ્પિટલમાં છે. છેવટની ક્ષણો ગણી રહી છે. પાંચ દિવસ પહેલાં જ દાકતરોએ કહી દીધેલું કે હવે થોડાક કલાકોની જ રમત છે. ત્યારથી રાજુભાઈ રાત ને દિવસ પત્નીના ખાટલા પાસેથી ખસ્યા નહોતા. પણ ચાર-ચાર દિવસના ઉજાગરાથી એમનું શરીર પણ ભાંગી ગયું હતું. તેથી કાલ રાતે નાનો દીકરો હૉસ્પિટલમાં રહ્યો અને એમને ઘરે મોકલી આપ્યા.